สรรพากรบี้ภาษีมรดก ใจดียอมให้ผ่อนชำระ
สรรพากรเตรียมเก็บภาษีมรดก เสียภาษีเกิน 100 ล้าน ให้ผ่อนชำระได้
2 ก.พ. 2559

สรรพากรเตรียมเก็บภาษีมรดก เสียภาษีเกิน 100 ล้าน ให้ผ่อนชำระได้
นายประสงค์ พูนธเนศ อธิบดีกรมสรรพากร เปิดเผยว่า หลังจากวันที่ 1 ก.พ.นี้เป็นต้นไป ผู้ที่ได้รับมรดกเกินมูลค่า 100 ล้านบาท จะต้องยื่นแบบเสียภาษีมรดกส่วนที่เกิน 100 ล้านบาทขึ้นไปภายใน 150 วัน หลังจากได้รับมรดก
ทั้งนี้ มรดกจะประกอบด้วยอสังหาริมทรัพย์  หลักทรัพย์ เงินฝาก ยานพาหนะ รวมถึงตราสารทางการเงิน 
อย่างไรก็ตาม ผู้มีหน้าที่เสียภาษีซึ่งจะได้รับมรดกจากเจ้ามรดก ไม่ว่าในคราวเดียวหรือหลายคราวรวมกันเกิน 100 ล้านบาท ให้เสียภาษีในส่วนที่เกิน 100 ล้านบาทนั้น ซึ่งผู้ให้มรดกต้องเสียชีวิตตั้งแต่วันที่ 1 ก.พ. 2559 เป็นต้นไป หากผู้ให้เสียชีวิตมาก่อนหน้านี้ ไม่เข้าข่ายในส่วนนี้ อัตราการเสียภาษี  5% สำหรับผู้รับมรดกเป็นบุพการี หรือผู้สืบสันดานของเจ้ามรดก (ผู้สืบสันดานนี้ไม่รวมถึงบุตรบุญธรรม) 10%  สำหรับวิธีการชำระภาษีต้องยื่นด้วยตัวเองเท่านั้นที่สรรพากรสาขา